CELEX: 32015R1739
Language: et
Date: 2015-09-28 00:00:00
Title: Komisjoni määrus (EL) 2015/1739, 28. september 2015, millega muudetakse Euroopa Parlamendi ja nõukogu määruse (EÜ) nr 1333/2008 II lisa ning komisjoni määruse (EL) nr 231/2012 lisa seoses raudtartraadi kasutamisega paakumisvastase ainena soolas ja selle asendajates (EMPs kohaldatav tekst)

30.9.2015   
            
            
               ET
            
            
               Euroopa Liidu Teataja
            
            
               L 253/3
            
         KOMISJONI MÄÄRUS (EL) 2015/1739,
   28. september 2015,
   millega muudetakse Euroopa Parlamendi ja nõukogu määruse (EÜ) nr 1333/2008 II lisa ning komisjoni määruse (EL) nr 231/2012 lisa seoses raudtartraadi kasutamisega paakumisvastase ainena soolas ja selle asendajates
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1333/2008 toidu lisaainete kohta (1), eriti selle artikli 10 lõiget 3 ja artiklit 14,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1331/2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus, (2) eriti selle artikli 7 lõiget 5,
   ning arvestades järgmist:
   
               (1)
            
            
               Määruse (EÜ) nr 1333/2008 II lisas on sätestatud liidu loetelu toidus kasutada lubatud lisaainete kohta ja kõnealuste lisaainete kasutamise tingimused.
            
         
               (2)
            
            
               Komisjoni määruses (EL) nr 231/2012 (3) on sätestatud määruse (EÜ) nr 1333/2008 II ja III lisas loetletud toidu lisaainete spetsifikatsioonid.
            
         
               (3)
            
            
               Kõnealust loetelu võib komisjoni algatusel või pärast taotluse esitamist ajakohastada määruse (EÜ) nr 1331/2008 artikli 3 lõikes 1 osutatud ühtse menetluse kohaselt.
            
         
               (4)
            
            
               18. jaanuaril 2012 esitati taotlus selle kohta, et raudtartraati lubataks kasutada paakumisvastase ainena soolas ja selle asendajates. Taotlus tehti vastavalt määruse (EÜ) nr 1331/2008 artiklile 4 liikmesriikidele kättesaadavaks.
            
         
               (5)
            
            
               Euroopa Toiduohutusamet hindas raudtartraadi (mis on naatriumtartraadi ja raud(III)kloriidi kompleksühend) toidulisandina kasutamise ohutust ja jõudis oma 9. detsembri 2014. aasta arvamuses (4) järeldusele, et toksikoloogilistest andmetest ja kokkupuute hindamisel kasutatud konservatiivsetest eeldustest lähtuvalt ei ole raudtartraadi kasutamine paakumisvastase ainena soolas ja selle asendajates kavandatud kogustes ohtlik.
            
         
               (6)
            
            
               Paakumisvastase aine lisamist soolale ja selle asendajatele peetakse vajalikuks, sest see aitab parandada soola kasutusomadusi ning hoida niisketes oludes ja ladustamisel ära kõvade aglomeraatide teket. Raudtartraadi kasutamine on alternatiivne võimalus praegu lubatud teiste lisaainete, näiteks ferrotsüaniidide (E 535 – 538) ning ränidioksiidi ja silikaatide (E 551 – 553) kõrval. Seepärast on asjakohane lubada kasutada raudtartraati paakumisvastase ainena soolas ja selle asendajates ning määrata sellele lisaainele E-number E 534.
            
         
               (7)
            
            
               Raudtartraadi (E 534) spetsifikatsioon tuleks lisada määrusesse (EL) nr 231/2012, kui see aine lisatakse esimest korda määruse (EÜ) nr 1333/2008 II lisas sätestatud liidu loetellu toidus kasutada lubatud lisaainetest.
            
         
               (8)
            
            
               Määrusi (EÜ) nr 1333/2008 ja (EL) nr 231/2012 tuleks seepärast vastavalt muuta.
            
         
               (9)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1333/2008 II lisa muudetakse vastavalt käesoleva määruse I lisale.
   Artikkel 2
   Määruse (EL) nr 231/2012 lisa muudetakse vastavalt käesoleva määruse II lisale.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. september 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 354, 31.12.2008, lk 16.
   
      (2)  ELT L 354, 31.12.2008, lk 1.
   
      (3)  Komisjoni määrus (EL) nr 231/2012, 9. märts 2012, millega kehtestatakse Euroopa Parlamendi ja nõukogu määruse (EÜ) nr 1333/2008 II ja III lisas loetletud toidu lisaainete spetsifikatsioonid (ELT L 83, 22.3.2012, lk 1).
   
      (4)  EFSA Journal 2015; 13(1): 3980.
   
      I LISA
      Määruse (EÜ) nr 1333/2008 II lisa muudetakse järgmiselt.
      
                  1)
               
               
                  B osa punktis 3 „Toidu lisaained, välja arvatud toiduvärvid ja magusained” lisatakse toidu lisaainet E 530 käsitleva kande järele järgmine kanne:
                  
                              „E 534
                           
                           
                              Raudtartraat”
                           
                        
            
                  2)
               
               
                  E osa muudetakse järgmiselt:
                  
                              a)
                           
                           
                              toidugrupis 12.1.1 „Sool”:
                              
                                          i)
                                       
                                       
                                          pärast lisaainet E 530 käsitlevat kannet lisatakse järgmine kanne:
                                          
                                                       
                                                   
                                                   
                                                      „E 534
                                                   
                                                   
                                                      Raudtartraat
                                                   
                                                   
                                                      110
                                                   
                                                   
                                                      (92)”
                                                   
                                                   
                                                       
                                                   
                                                
                                    
                                          ii)
                                       
                                       
                                          lisatakse järgmine joonealune märkus:
                                          
                                                       
                                                   
                                                   
                                                       
                                                   
                                                   
                                                      „(92) Väljendatud kuiva ainena.”
                                                   
                                                
                                    
                        
                              b)
                           
                           
                              toidugrupis 12.1.2 „Soolaasendajad”:
                              
                                          i)
                                       
                                       
                                          pärast lisaaineid E 338 – 452 käsitlevat kannet lisatakse järgmine kanne:
                                          
                                                       
                                                   
                                                   
                                                      „E 534
                                                   
                                                   
                                                      Raudtartraat
                                                   
                                                   
                                                      110
                                                   
                                                   
                                                      (92)”
                                                   
                                                   
                                                       
                                                   
                                                
                                    
                                          ii)
                                       
                                       
                                          lisatakse järgmine joonealune märkus:
                                          
                                                       
                                                   
                                                   
                                                       
                                                   
                                                   
                                                      „(92) Väljendatud kuiva ainena.”
                                                   
                                                
                                    
                        
            
   
      II LISA
      Määruse (EL) nr 231/2012 lisas lisatakse toidu lisaaine E 530 spetsifikatsiooni järele järgmine kanne.
      
         
                     
                        „E 534 RAUDTARTRAAT
                     
                  
               
                     
                        Sünonüümid
                     
                  
                  
                     Raud-meso-tartraat; naatriumtartraadi ja raud(III)kloriidi kompleks
                  
               
                     
                        Määratlus
                     
                  
                  
                     Raudtartraat saadakse L-tartraadi isomerisatsioonil D-, L- ja meso-tartraadi tasakaalulise segu saamiseni ja sellele järgneval raud(III)kloriidi lisamisel.
                  
               
                     CASi number
                  
                  
                     1280193-05–9
                  
               
                     Keemiline nimetus
                  
                  
                     Raud(III) kompleks D(+)-, L(-)- ja meso-2,3-dihüdroksübutaandihapetega
                  
               
                     Keemiline valem
                  
                  
                     Fe(OH)2 C4H4O6Na
                  
               
                     Molekulmass
                  
                  
                     261,93
                  
               
                     
                        Analüüs
                     
                  
               
                     
                        Meso-tartraat
                  
                  
                     > 28 %, väljendatuna anioonina kuivas aines
                  
               
                     D(-)- ja L(+)-tartraat
                  
                  
                     > 10 %, väljendatuna anioonina kuivas aines
                  
               
                     Raud(III)
                  
                  
                     > 8 %, väljendatuna anioonina kuivas aines
                  
               
                     
                        Kirjeldus
                     
                  
                  
                     Tumeroheline vesilahus, mille massist moodustavad kompleksühendid tavaliselt umbes 35 %
                  
               
                     
                        Määramine
                     
                  
                  
                     Vees lahustub hästi
                  
               
                      
                  
                  
                     Positiivsed määramistulemused tartraadi ja raua suhtes
                  
               
                      
                  
                  
                     Kompleksühendite 35 % vesilahuse pH on vahemikus 3,5–3,9
                  
               
                     
                        Puhtus
                     
                  
               
                     Kloriid
                  
                  
                     Mitte üle 25 %
                  
               
                     Naatrium
                  
                  
                     Mitte üle 23 %
                  
               
                     Arseen
                  
                  
                     Mitte üle 3 mg/kg
                  
               
                     Plii
                  
                  
                     Mitte üle 2 mg/kg
                  
               
                     Elavhõbe
                  
                  
                     Mitte üle 1 mg/kg
                  
               
                     Oksalaat
                  
                  
                     Mitte üle 1,5 %, väljendatuna oksalaadina kuivas aines”